Nuut gekwalifiseerde verpleërs wat die Gautengse departement van gesondheid weens ’n geldtekort nie van plan was om aan te stel nie, gaan nou wel aangestel word | SA-News.com
Posted on 21/01/2019 Leave a comment
Dié aankondiging is gedoen ’n week nadat die departement gesê het hy gaan nie vanjaar 216 van sy pas gekwalifiseerde verpleërs aanstel nie.
Lesemang Matuka, woordvoerder van die departement, sê hoewel die departement die verpleërs moet aanstel nadat hy die koste van hul studie die afgelope vier jaar gedra het, verhinder die begrotingstekort hom soms om hulle aan te stel.
Matuka sê staatshospitale is opdrag gegee dat die verpleërs in vakante en gefinansierde poste aangestel moet word.
Die ander opsie om die betrokke verpleërs aan te moedig om aansoek te doen om poste in die privaat sektor.
Jack Bloom, DA-woordvoerder oor gesondheid in Gauteng, sê hy verwelkom die departement se besluit, maar hoop dat dit vir al die verpleërs sal geld en dat niemand sonder werk sal sit nie.
Hy sê die departement het ’n databasis van al dié verpleërs en hulle sal gekontak word sodra daar vakante poste is en hulle nog nie in die privaat sektor aangestel is nie.
“Die hulpbronne sal nooit genoeg wees nie omdat die behoefte aan dienste daagliks toeneem aangesien al hoe meer mense na Gauteng verhuis, terwyl die begroting dieselfde bly,” sê Matuka.
Die departement het nou maatreëls ingestel om die vul van poste vir gemeenskapsdiens-verpleërs te versnel.
Die aanstelling van verpleërs is geprioritiseer. “Van die 650 stimuluspakket-poste sal 240 gebruik word om professionele verpleërs aan te stel.”
“Hulle is die hart en siel van die stelsel en die departement sal aanhou om hulle eerste te stel,” sê prof. Mkhululi Lukhele, departementshoof.
Hy sê onderhandelinge tussen die departement, die privaat sektor en nieregeringsorganisasies is aan die gang om te verseker dat die res van die gemeenskapsdiens-verpleërs ook aangestel word om die publiek te dien.
Jack Bloom, DA-woordvoerder oor gesondheid in Gauteng, sê hy verwelkom die departement se besluit, maar hoop dat dit vir al die verpleërs sal geld en dat niemand sonder werk sal sit nie. “Dit is jammer dat die verpleërs weens swak beplanning deur hierdie trauma gesit is.”
Foto is slegs vir illustrasie doeleindes
Categories: Netwerk24, News
Tags: aanstellings, departement van gesondheid, Department of Health, Gauteng, gefinansierde poste, gekwalifiseerde verpleërs, gesondheidsdepartement, government, Health, South Africa, vakante poste, verpleërs
« Nephew of Zuma sequestrated after eating himself obese on the benefits of BEE, now it’s payday and the money is up
After the ANC regime came to power in 1994, South Africa became a completely corrupt state, the statement being proved daily by the skeletons now being excavated by the Commission of State Inquiry »